Progestanelle a menštruácia
Dobrýden 
Chcem sa opýtať lekár mi prepísal liek Progestanelle 100 mg.Jedna tableta ráno jedna večer moja otázka znie či ma menštruácia prísť ešte pri užívaní tabliet alebo po vysadení mám ich brať 7dni.
Dobrý deň,
ďakujeme za Vašu otázku.
Liek Progestanelle je hormonálna terapia progesterónom. Je určený na liečbu porúch spôsobených nedostatkom progesterónu v prípade nepravidelných cyklov kvôli poruchám ovulácie, bolesti a poruchy menštruačného cyklu, krvácania (krvácanie z dôvodu myómu), pri liečbe menopauzy (v súvislosti s liečbou estrogénmi). Za fyziologických podmienok produkcia progesterónu stúpa v druhej polovici menštruačného cyklu v období ovulácie a po nej. Pomáha pripraviť sliznicu maternice na prijatie a vývoj oplodneného vajíčka. Zároveň v maternici potláča kontrakcie, ktoré by mohli zabrániť jeho prijatiu. Ak k oplodneniu nenastane, jeho hladina klesá a začína sa menštruácia. Z toho dôvodu sa výskyt menštruácie predpokladá po vysadení lieku Progestanelle. Vzhľadom na to, že mi nie je známy dôvod predpisu lieku, Vaše otázky je potrebné smerovať na gynekológa, ktorý pozná Váš zdravotný stav a vie Vám podať potrebné informácie.
Prajem pekný zvyšok dňa.
S pozdravom
PharmDr. Veronika Kiabová